CELEX: C2004/179/19
Language: et
Date: 2004-07-10 00:00:00
Title: Kohtuasi C-221/04: Hagi, mille esitas 27. mail 2004 Euroopa Ühenduste Komisjon Hispaania Kuningriigi vastu

10.7.2004   
            
            
               ET
            
            
               Euroopa Liidu Teataja
            
            
               C 179/9
            
         
      HAGI, mille esitas 27. mail 2004 Euroopa Ühenduste Komisjon Hispaania Kuningriigi vastu
   (Kohtuasi C-221/04)
   (2004/C 179/19)
   Euroopa Ühenduste Kohus on saanud 27. mail 2004 hagi, mis on esitatud Hispaania Kuningriigi vastu ja mille on esitanud Euroopa Ühenduste Komisjon, keda esindavad M. van Beek ja G. Valero Jordana, kes on valinud endale kohtudokumentide kättetoimetamise aadressi Luksemburgis.
   Hageja esitab kohtule järgmised nõuded:
   
               —
            
            
               kinnitada, et kuna Kastiilia ja León'i ametiasutused lubasid raskusega lõksudega paigaldamist erinevatel erajahialadel, siis rikkus Hispaania Kuningriik kohustusi, mis tulenevad nõukogu 21. mai 1992. a direktiivi 92/43/EMÜ (1), looduslike elupaikade ning loodusliku loomastiku ja taimestiku kaitse kohta, artikli 12 lõikes 1 ja lisast VI;
            
         
               —
            
            
               jätta kohtukulud Hispaania Kuningriigi kanda.
            
         Õiguslikud alused ja peamised argumendid
   Kastiilia ja León'i ametiasutuste poolt antud load lõksudega rebasejahiks on kahel põhjusel vastuolus direktiivi 92/43/EMÜ artikli 12 lõikega 1 ja lisaga VI.
   Ühest küljest lubati raskusega lõksude kasutamist Aldeanueva de la Sierra ja Mediana de Voltoya aladel, mis viitab ühe direktiivi lisas IV toodud loomaliigi lutra lutra (saarmas), kes on direktiivi lisa IV järgi erilist kaitset vajav ühenduse tähtsusega loomaliik, jahile või tahtlikule häirimisele. Ka Hispaania ametiasutused on tunnistanud saarma olemasolu nendel aladel.
   Teisest küljest on raskusega lõks mittevalikuline jahimeetod, kuhu ükskõik milline loom võib sisse jääda, vaatamata sellele, millist looma tahetakse püüda (käesoleval juhul rebast). Hispaania ametiasutuste argument, et nendes lubades sisaldus kohustus vabastada teised loomaliigid, ei viita püüniste valikulisusele, kuna üldiselt saavad lõksu sattunud loomad viga või kaotavad koguni jäseme end lõksust vabastada püüdes.
   
      (1)  EÜT L 206, 22. 07.1992, lk 7